N Á V R H   Z M L U V Y   O   D I E L O    DIE                   /2021

uzatvorená podľa  § 536 a nasl. zákona č. 513/1991 Zb. Obchodný zákonník (ďalej len „zmluva“)

Zmluvné strany:

Objednávateľ:	Mestská časť Košice-Západ
so sídlom Trieda SNP 39, 040 11 Košice
IČO: 00690970  
DIČ: 2020928294
štatutárny orgán: Mgr. Marcel Vrchota – starosta 
bankové spojenie: Všeobecná úverová banka, a.s.
číslo účtu (IBAN):  SK6102000000000015429512
(ďalej len „Objednávateľ“)
a

Zhotoviteľ:		
IČO: 
DIČ: 
IČ DPH: 
e-mail: 
štatutárny orgán: 
bankové spojenie:	
číslo účtu (IBAN): 
	(ďalej len „Zhotoviteľ“)

(ďalej spoločne aj „Zmluvné strany“)

uzatvárajú na základe vzájomne dosiahnutého konsenzu predovšetkým podľa ustanovenia § 536 a nasl. zákona č. 513/1991 Zb. Obchodný zákonník túto Zmluvu o dielo (ďalej len „Zmluva“):

Čl. I.

	Zmluva sa uzatvára na základe výsledku verejného obstarávania na zákazku s názvom:
 „ Novostavba detského ihriska Bratislavská“, v zmysle zákona č. 343/2015 Z. z. o verejnom obstarávaní v znení neskorších predpisov (ďalej len „zákon“) postupom podľa §117.

Čl. II.
Predmet zmluvy

2.1.  Zhotoviteľ sa zaväzuje, že za podmienok dohodnutých v tejto zmluve o dielo vykoná pre objednávateľa dielo: „ Novostavba detského ihriska Bratislavská“ – dodávka a montáž prvkov detského ihriska v zmysle platných STN, v súlade s projektovou dokumentáciou, za dodržania podmienok stavebného povolenia, stanovísk a vyjadrení dotknutých orgánov a organizácií a odovzdá ho ako celok objednávateľovi v mieste plnenia zápisom o odovzdaní a prevzatí diela. 

2.2. Objednávateľ sa zaväzuje poskytnúť zhotoviteľovi ďalej dohodnuté spolupôsobenie, dielo po jeho riadnom vykonaní od zhotoviteľa prevziať a zaplatiť za jeho zhotovenie cenu dohodnutú v tejto zmluve.
2.3.  Obsah a rozsah predmetu tejto zmluvy je určený projektovou dokumentáciou, ponukou zhotoviteľa a podmienkami dohodnutými oboma zmluvnými stranami.
2.4.  Zhotoviteľ je povinný vykonať dielo podľa tejto zmluvy na vlastné náklady a nebezpečie v čase dohodnutom v tejto zmluve. Pri vykonávaní diela postupuje zhotoviteľ samostatne pri dodržaní stanovených podmienok a pri rešpektovaní príslušných právnych predpisov.

Čl. III.
Termín plnenia

3.1.  Zhotoviteľ sa zaväzuje, že dodá predmet dohodnutý v rozsahu  článku II. tejto zmluvy v termíne do 31.10.2021, najskôr však jeden deň po nadobudnutí právoplatnosti stavebného povolenia.
3.2. Prípadnú zmenu času plnenia uvedeného v bode 3.1. dohodnú zmluvné strany formou písomného dodatku, ktorý sa po obojstrannom podpise zmluvných strán stane neoddeliteľnou súčasťou tejto zmluvy.
3.3. Za ukončenie sa považuje deň podpísania preberacieho protokolu oprávnenými zástupcami obidvoch zmluvných strán.

Čl. IV.
Miesto plnenia

4.1.   Miestom plnenia je :  Bratislavská ulica  - katastrálne územie Terasa, okres Košice II,  mesto  Košice.  Plocha detského ihriska sa nachádza na parcele č. KN-C 4680/986.

Čl. V.
Cena za dielo

5.1.   Cena za zhotovenie predmetu zmluvy v rozsahu čl. II. bola zmluvnými stranami dohodnutá podľa zákona č. 18/1996 Z. z. o cenách v znení neskorších predpisov a  vyhlášky č. 87/1996 Z. z. a predstavuje :

Cena bez DPH ................................................................... €
DPH  20%        ...................................................................€
Spolu s DPH     ..................................................................€

Slovom: 

5.2.  Cena diela bola určená na základe cenovej ponuky Zhotoviteľa, ktorá bola v rámci verejného obstarávania vyhodnotená Objednávateľom zo všetkých predložených ponúk ako najvýhodnejšia.         
5.3.  V prípade vzniku naviac prác, zmeny podkladov atď., ovplyvňujúcich cenu za dielo dohodnutú v čl. 5.1. tejto zmluvy, musia byť predmetné práce, ich rozsah a cena prerokované, odsúhlasené a doriešené medzi zhotoviteľom a objednávateľom formou písomného dodatku k tejto zmluve. Podkladom pre realizáciu naviac prác bude objednávka objednávateľa.
5.4.   Rozpočet odsúhlasený obidvoma zmluvnými stranami tvorí neoddeliteľnú súčasť tejto zmluvy.

Čl. VI.
Platobné podmienky
                                                                                                                                            
6.1.  Objednávateľ neposkytne zhotoviteľovi zálohu na realizáciu diela.
6.2. Zhotoviteľ predloží objednávateľovi faktúru na rozsah skutočne vykonaného plnenia  potvrdeného zástupcom objednávateľa v súpise vykonaných prác, ktorý bude priložený k faktúre. 
6.3. Lehota splatnosti faktúry bola vzájomne dohodnutá na 14 dní odo dňa doručenia faktúry objednávateľovi. 
6.4.  Ak pri odovzdaní a prevzatí diela budú zistené vady alebo nedorobky, je objednávateľ oprávnený zadržať 10 % z ceny diela až do termínu odstránenia všetkých vád a nedorobkov uvedených v protokole o prevzatí diela.

Čl. VII.
Zmluvná pokuta a úrok z omeškania

7.1. V prípade omeškania zhotoviteľa so splnením povinnosti dodávky predmetu zmluvy v dohodnutom termíne, zaplatí zhotoviteľ objednávateľovi zmluvnú pokutu vo výške 0,03% z ceny diela za každý deň omeškania.
7.2. V prípade omeškania objednávateľa s úhradou faktúry v dohodnutej dobe splatnosti, zaplatí objednávateľ zhotoviteľovi úrok z omeškania vo výške 0,03% z neuhradenej sumy za každý deň omeškania. 
7.3.  V prípade vzniku nároku na zmluvnú pokutu, zmluvné strany dohodli, že uplatnenie tejto sankcie je podmienené vystavením samostatnej faktúry.

Čl. VIII.
Záručná doba a zodpovednosť za vady

8.1. Zhotoviteľ zodpovedá za to, že predmet tejto zmluvy bude zhotovený v súlade so záväzkami tejto zmluvy, podľa technických noriem, všeobecne záväzných právnych predpisov a požiadaviek objednávateľa a že bude spôsobilý k zmluvnému účelu.
8.2. Zmluvné strany dohodli záručnú dobu 5 rokov, ktorá začína plynúť dňom odovzdania diela objednávateľovi. U zariadení a dodávok, u ktorých bol vydaný záručný list výrobcom, sa záruka zhotoviteľa riadi týmto záručným listom.   
8.3. Zmluvné strany sa dohodli, že počas záručnej doby má objednávateľ právo požadovať a zhotoviteľ povinnosť bezplatne odstrániť vady diela.
8.4. Objednávateľ je povinný písomne oznámiť zhotoviteľovi vady diela bez zbytočného odkladu, najneskôr do 3 dní odo dňa ich zistenia.
8.5.   Zhotoviteľ sa zaväzuje začať s odstraňovaním prípadných vád predmetu tejto zmluvy do 5 dní od uplatnenia oprávnenej reklamácie objednávateľa a vady odstrániť v čo najkratšom technicky možnom čase. Termín odstránenia vád sa dohodne písomnou formou. 
8.6. Vady diela, ktoré sú zjavné už pri preberaní diela, je objednávateľ povinný uviesť v protokole  o odovzdaní a prevzatí diela a zhotoviteľ je povinný ich odstrániť vo vzájomne dohodnutej lehote.
8.7. Zhotoviteľ nezodpovedá za vady diela, ktoré boli spôsobené porušením povinností zo strany objednávateľa.

Čl. IX.
Odovzdanie a prevzatie diela

9.1.  Zhotoviteľ odovzdá a objednávateľ preberie dielo po ukončení všetkých prác. Dielo sa bude odovzdávať ako celok.
9.2. Najneskôr 5 dni pred zahájením preberacieho konania oznámi zhotoviteľ objednávateľovi, kedy bude predmet plnenia pripravený na odovzdanie a prevzatie.  
9.3. O odovzdaní a prevzatí diela spíšu zmluvné strany preberací protokol. K preberaciemu protokolu je Zhotoviteľ povinný pripraviť a Objednávateľovi odovzdať prevádzkovú dokumentáciu, ktorá bude obsahovať certifikáty, resp. doklady o preukázaní zhody všetkých zabudovaných výrobkov a materiálov, vrátane všetkých dokladov potrebných pre bezpečné užívanie diela.

9.4.  Objednávateľ sa zaväzuje dielo prevziať v prípade ak bude dielo bez vád a nedorobkov. Prípadné  vady a nedorobky, uvedené v protokole o odovzdaní a prevzatí diela, nebrániace užívaniu, odstráni zhotoviteľ vo vzájomne stanovenej lehote. 
9.5. Preberací protokol bude vyhotovený v dvoch vyhotoveniach.
9.7. Dielo bude realizované a stáva sa majetkom objednávateľa dňom vyhotovenia a prevzatia preberacieho protokolu a evidenčnej knihy detského ihriska. 
9.8. Súčasťou preberacieho konania je  zaškolenie zamestnanca Mestskej časti Košice-Západ vo veci riadnej správy a údržby detského ihriska.

Čl. X.
Ostatné ustanovenia

10.1. Zhotoviteľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzné právne predpisy, technické normy a podmienky tejto zmluvy.
10.2. Zhotoviteľ sa zaväzuje všetky práce zrealizovať v súlade s platnými STN a právnymi predpismi platnými v čase realizácie diela pri dodržaní všetkých bezpečnostných opatrení.

Čl. XI.
Záverečné ustanovenia

11.1.  Práva a povinnosti zmluvných strán touto zmluvou výslovne neupravené, sa riadia príslušnými ustanoveniami Obchodného zákonníka a ostatných právnych predpisov platných na území Slovenskej republiky.
 11.2.  V prípade, že vzniknú spory vyplývajúce z tejto zmluvy, budú ich zmluvné strany riešiť vzájomnou dohodou štatutárnych zástupcov. Ak nedôjde k dohode, môže ktorákoľvek zo zmluvných strán požiadať o rozhodnutie príslušný súd.
11.3. Zmeny a doplnky tejto zmluvy budú zmluvné strany riešiť formou písomných, očíslovaných dodatkov, ktoré sa po súhlasnom obojstrannom podpísaní zmluvnými stranami stanú neoddeliteľnou súčasťou tejto zmluvy. 
11.4.  Táto zmluva nadobúda platnosť dňom jej podpísania a účinnosť nasledujúci deň po jej zverejnení  v súlade s § 47a Občianskeho zákonníka. Je vypracovaná v troch vyhotoveniach s určením dve vyhotovenia pre objednávateľa a jedno vyhotovenie pre zhotoviteľa.
11.5. Zmluvné strany vyhlasujú, že si text Zmluvy pozorne prečítali, jeho obsahu porozumeli a že tento vyjadruje ich slobodnú a vážnu vôľu, bez akýchkoľvek omylov, čo potvrdzujú vlastnoručnými podpismi osôb oprávnených konať v ich mene, alebo v zastúpení.

V Košiciach, dňa ...........................		    V Košiciach, dňa .................................

Objednávateľ:					Zhotoviteľ:

......................................................	            	......................................................
    Mgr. Marcel Vrchota 
                 starosta